Помиреније/7
ПОЗОРИЈЕ ШЕСТО
 
ФЕМА, ПРЕЂАШЊИ; доцније, АНИЦА

ФЕМА: Ево сам дошла, господине. 

АДВОКАТ: Добро, драга моја, добро, ја сам све уредио. 

ФЕМА: Могу ли се чему надати, господине? 

АДВОКАТ: Без сумње. Хе, xe, pulchra beѕtіa! Видићете како ја знам помоћи; но ви ћете мени за то благодарити, јелте? (Уваши је за образ.) 

ФЕМА: О, господине, немајте бриге. 

АДВОКАТ: Хе, хе, хе. Имате ли мужа? 

ФЕМА: Имам. 

АДВОКАТ: То је једна шкода, иначе, разумете ли, гледајте ме, могли бисте — хе, хе, хе, овакав персон сваки пуг се не даје видити — могли бисте моја супруга бити. Али, ништа, ништа, све може бити. 

ФЕМА: Господине, ви ме застиђујете. Ја сам од просте фамилије. 

АДВОКАТ: Ништа, ништа, амоr non noѕcіt genuѕ, каже један велики философ без имена. Лепота, то је све што се на рачун узети може. Ви сте у мојим естетическим очима лепи, а о мени — о мени јошт није нико дубитирао. 

(АНИЦА се укаже на пренџеру). 

ФЕМА: Како сте уредили, господине, за моју ствар? 

АДВОКАТ: А, то је ништа; да овај објект продужимо. Ви сте лепи, а и ја нисам ружан. Како би добро било кад би били удовица, разумете ли ме? 

АНИЦА: А, виле ми те с фишкалом! 

ФЕМА: Господине, само ми кажите најпре како сте уредили, да знам. 

АДВОКАТ: Врло лепо за једну, а особито за другу партају. Моја је сва интенција да вас помирим. 

ФЕМА: О, господине, само то не. Волим све изгубити него да се с таквом несрећом помирим. 

АНИЦА на пенџеру шкрипи зуби. 

АДВОКАТ: Другог спасенија нема у овом случају. 

ФЕМА: Али, господине, цела ће се мала смејати кад чује да се Фема с Аницом помирила. 

АДВОКАТ: Ништа, ништа, разумете ли? Ја вам кажем. А ја мислим да сам ја бољи него цела мала. Хе, хе, хе, гледајте ме како се руменим. 

ФЕМА: Не могу, господине, како ћу се с таквом фландром помирити. 

АНИЦА (с пенџера): Шта, ја фландра! (Утрчи у собу.) 

Коме си ти казала фландра, а? Коме си ти казала фландра? 

АДВОКАТ: Јест, то је било од Феме ружно. 

АНИЦА: Видиш, фљуско, видиш шта фишкал каже. 

АДВОКАТ: Хе, хе, како ви можете фемици фљуска казати! 

ФЕМА: А, фљорцо? Како је то, бештијо? 

АНИЦА (полети јој у косе): Како је то, фландро? (Шчепаду се). 

АДВОКАТ: Хо, хо, хо! Violatio ѕedіѕ іudіcіarіae. Анице! (Тражи да ји растави). 

АНИЦА (тресне Фему о земљу): Але те однеле. 

АДВОКАТ: А, а, а. Моју Фемицу nequaquam! (Узме штап и почне Аницу деветати). 

АНИЦА: Господине, шта имате ви са мном? 

АДВОКАТ: У присуствију моме то не иде, разумете ли? (Диже је горе.) 

ФЕМА (ђипи): Ха, изела те трпија! (Тресне Аницу доле.) 

АДВОКАТ: Фема је свалила. Anіmuѕ іnter amorem et iram vacіllat. Nequaquam (Гура је штапом). 

ФЕМА (на Аницу); Оћеш јошт, виле ушле у тебе, а? Оћеш јошт, але те растргле! 

АДВОКАТ (опет је гура); Фемо! А-ја, не чују. (Диже је). Доста, шта је то? 

АНИЦА (устајући): Јао, ђаво те носио, јао, фландро једна! (Трчи на Фему). 

АДВОКАТ: Veto! (Заклања Фему).

АНИЦА: Та нећеш ми утећи макар главу изгубила. (Дочепа је). 

АДВОКАТ: Veto, није слободно. 

ФЕМА (такође дочепа Аницу, но тако да адвокат остане у среди); Дед сад, обајгоро! (Повуче је), 

АДВОКАТ: Veto, per amorem patrіѕ, ja сам овде! 

АНИЦА (снажно повуче Фему, тако да обадве падну преко адвоката). 

АДВОКАТ: Пуштајте, пуштајте, удависте ме! 

ФЕМА (ђипи горе, да боље Аницу дочепа). 

АДВОКАТ (се искобеља): Maleferіatae! (Почне ји штапом макљати. Оне се распусте). 

ФЕМА: Шта се ви ту мешате, господине? 

АНИЦА: Ко те је поставио пандуром, ђаво те одно и с фишкалом! 

АДВОКАТ: Maleferіatae! У присуствију мом тако и мене да дехонестирате! Знате ли ко сам ја? 

АНИЦА: Ко вас је звао код нас? 

АДВОКАТ: Exemplum іnaudіtum, разумете ли? Crіmen laeѕі іudіcіѕ. Знате л’ шта то значи? Сад таки да се помирите, или дркћите од моје јарости. 

АНИЦА: На част вам помирење, само кад сам се осветила. 

ФЕМА: Сад не марим сто форинти платити, кад сам само срце искалила. 

АДВОКАТ: А процес? 

АНИЦА: Читајте га ви и с вашим дедом. Мени је доста. (На Фему). Памтићеш ти овај дан. 

ФЕМА: Памтићеш ти Фемину руку. 

АНИЦА: Неће ти више пасти на ум да се са мном свађаш. 

ФЕМА: Нећеш се сетити да у мене дираш. 

АНИЦА: Ја сам ти била фишкал. 

ФЕМА: Ја сам ти била пандур. 

(У такој свађи изиђу.) 

АДВОКАТ (гледи за њима): Номо ѕum, humanі nіhіl a ме alіenum eѕѕe puto. Ho опет ми је Тај процес донео пар голупчића.

Помиреније